recursal/SuperWikiNEXT-32B huggingface dataset:
Η **Τατιάνα Βλαντίμιροβνα Κοσματσιόβα** (Ρώσικα: Татьяна Владимировна Космачёва) είναι Ρωσίδα ηθοποιός της τηλεόρασης, του θεάτρου και μοντέλο, γεννήθηκε στις 13 Μαρτίου του 1985 στο Ρεούτοφ της Ρωσίας. Έγινε γνωστή από τον ρόλο της στη ρωσική σειρά Закрытая Школа *(Ζακρίταγια Σκόλα)* Κλειστό Σχολείο (τηλεοπτική σειρά) με συμπρωταγωνιστές τον Αντόν Χαμπάροφ (Антон Хабаров), τον Πάβελ Πριλούτσνι (Павел Прилучный), τον Αλεξέι Κοριακόφ (Алексей Коряков), την Αγκάτα Μουτσενίτσε (Агата Муцениеце), τον Προχόρ Ντουμπράβιν (Прохор Дубравин) και την Άννα Αντρουσένκο (Анна Андрусенко) τη χρονική περίοδο 2011-2012, Фобос. Клуб страха (Phobos. Λέσχη Φόβου) (**The Phobos**) τη χρονική περίοδο 2010 με συμπρωταγωνιστές τους Πιότρ Φιόντοροφ, Τιμοφέι Καρατάγεφ, Αλεξέι Βορομπιόφ, Πιότρ Τομασέφσκι, Άγκνιγια Κουζνετσόβα και Ρενάτα Πιοτρόφσκι. Έχει ανάστημα 1.70, πράσινα μάτια, καστανά μαλλιά και ζώδιο Ιχθύες, επίσης είναι καλή φίλη με την Αγκάτα Μουτσενίτσε.

Βιογραφία
---------

Η Τατιάνα Κοσματσιόβα γεννήθηκε 13 Μαρτίου το 1985 στη Ρέουτοφ ( περιοχή της Μόσχας ). Τώρα είναι πολύ γνωστή στον κινηματογράφο και στο θέατρο.
Εκτός από τα συμβατικά εκπαιδευτήρια φοίτησε σε σχολείο μουσικής, όπου έμαθε να παίζει πιάνο. Μετά από αυτό οι γονείς της την έγραψαν σε τμήμα μπαλέτου. Η Τατιάνα αποφοίτησε με χρυσό μετάλλιο .

Μετά μπήκε στο Κρατικό Πανεπιστήμιο Οικονομικών,Στατιστικής και Πληροφορικής της Μόσχας ), όλο τον ελεύθερο χρόνο της έπαιζε στο Φοιτητικό Θέατρο με μινιατούρες, παράλληλα με αυτό , εργάστηκε στο θέατρο "The Voice". Από το 2005 η Τατιάνα φοιτούσε στη Σχολή Θεάτρου Τέχνης Μόσχας και εκπαιδεύτηκε από τον Κονσταντίν Ρέικιν.

Αποφοίτησε από το εκπαιδευτικό θέατρο το 2009 και αμέσως μετά βρήκε δουλειά στο θέατρο Μαγιακόφσκι. Η διαρκής εκπαίδευση στο πανεπιστήμιο της έδωσε την ευκαιρία να κάνει το ντεμπούτο της στην κινηματογραφική βιομηχανία. Έγινε γνωστή πρωταγωνιστώντας στο ψυχολογικό θρίλερ του Ολέγκ Ασαντούλιν Phobos. Λέσχη Φόβου (**Фобос. Клуб страха**) ( 2010 ) έπαιξε την Γιούλια, και το ρόλο της μαθήτριας γυμνασίου Βικτώρια Κουζνετσόβα στη μυστικιστική σειρά (**Закрытая Школа**) "Closed School" (Κλειστό Σχολείο (τηλεοπτική σειρά) (2011-2012).Το 2013 της προτάθηκε για να παίξει στο κλιπ του τραγουδιστή Νικήτα Τζιγκούρντα, σε σκηνοθεσία Ολέγκ Ασαντούλιν. Η Τατιάνα λατρεύει τα ταξίδια. Είναι μία πολύ γνωστή ηθοποιός στη Ρωσία.

Προσωπική Ζωή
-------------

Η Τατιάνα έχει πολύ καλές σχέσεις από το καστ της σειράς Κλειστό σχολείο, ιδιαίτερα με τον Πάβελ Πριλούτσνι και την Αγκάτα Μουτσενίτσε.

Φιλμογραφία
-----------

| Έτος | Τίτλος | Ελληνικός Τίτλος | Ρόλος |
| --- | --- | --- | --- |
| 2010 | Фобос. Клуб Страха | Φόβος. Λέσχη Τρόμου | Γιούλια |
| 2012 | Мамы | Μητέρες | Παντρεμένη Κοπέλα |
| 2011-2012 | Закрытая Школа | Κλειστό Σχολείο | Βικτώρια Κουζνετσόβα |

Στοιχεία
--------

* Χρώμα Μαλλιών: Καστανά
* Περιγραφή: Ρωσίδα
* Ύψος: 1,70
* Μουσικό Όργανο: Πιάνο
* Χρώμα Ματιών: Πράσινα
* Ζώδιο: Ιχθύες
* Η Τατιάνα Κασματσιόβα στο twitter

Εξωτερικοί σύνδεσμοι
--------------------

* Τατιάνα Κοσματσιόβα στην IMDb
* 
* Αρχειοθετήθηκε 2014-03-31 στο Wayback Machine.
* 
* 
*
Η **συσκευή LORAN** είναι εξειδικευμένη συσκευή προσδιορισμού γεωγραφικών συντεταγμένων και περιλαμβάνεται στον ηλεκτρονικό εξοπλισμό πλοίων και αεροπλάνων. Το όνομά της προέρχεται από τις αγγλικές λέξεις **Lo**ng **Ra**nge **N**avigation (Ναυσιπλοΐα {δια} μακράς εμβελείας).

Πρόκειται για ηλεκτρονική εγκατάσταση δέκτη ηλεκτρομαγνητικών κυμάτων που εκπέμπονται κατά διαστήματα από συγκεκριμένους σταθμούς εκπομπής, που συνήθως είναι παράκτιοι ή και πλωτοί, και αποτελούν μεταξύ τους δίκτυο. Η λειτουργία της συσκευής αυτής βασίζεται στη χρονομέτρηση των εκπεμπομένων σημάτων των σταθμών εκπομπής του δικτύου. Επιλέγονται κάθε φορά τρεις τέτοιοι σταθμοί εκ των οποίων ο ένας χαρακτηρίζεται "κύριος" και οι άλλοι δύο "δευτερεύοντες" ή "υποταγμένοι".

Η συσκευή δέκτης ΛΟΡΑΝ χρονομετρώντας την διακοπή (διάλειμμα) των λαμβανομένων σημάτων του κύριου και ενός δευτερεύοντος σταθμού προσδιορίζει τη γραμμή θέσεως του πλοίου (ή αεροπλάνου) και η οποία γραμμή είναι μόνο κατά διόπτευση. Στη συνέχεια επαναλαμβανόμενης της χρονομέτρησης με τον "κύριο" και τον άλλο "δευτερεύοντα σταθμό πομπό" προσδιορίζεται η δεύτερη θέση γραμμή. Μεταφερόμενες αυτές οι ευθείες στο χάρτη, το σημείο τομής αποτελεί την ακριβή θέση του γεωγραφικού στίγματος του πλοίου (ή αεροπλάνου).

Η διαφορά της συσκευής αυτής με το ραδιογωνιόμετρο είναι ότι η πρώτη χρονομετρεί εκπομπές ενώ η δεύτερη διόπτευση λήψης. Επίσης βασικές διαφορές μεταξύ Λοράν και Ραντάρ είναι ότι στο Λοράν δεν απαιτείται εκπομπή εκ του πλοίου, όπως στο ραντάρ. Ενώ το ραντάρ μετρά τον χρόνο εκπομπής ενός συρμού ηλεκτρομαγνητικών κυμάτων και επιστροφής της ηχούς των, το λοράν μετρά τη διαφορά χρόνου λήψεως δύο σημάτων που προέρχονται από δύο πομπούς σταθμούς Λοράν. Επίσης σημειώνεται ότι τα σήματα Λοράν καλύπτουν πολύ μεγαλύτερη απόσταση από εκείνα του ραντάρ.

Οι συσκευές αυτές καθώς και οι επί της ίδια βάσεως λειτουργίας τύπου **Τζι** (Gee) επινοήθηκαν κατά τη διάρκεια του Β΄ Παγκοσμίου Πολέμου το 1941 και τέθηκαν σε εφαρμογή το 1942 όπου και παρείχαν πολύ μεγάλες υπηρεσίες χάρις των οποίων έγινε δυνατή η λεγόμενη "τυφλή πτήση" των βομβαρδιστικών αεροπλάνων που κατευθύνονταν κάθε βράδυ από αγγλικά αεροδρόμια κατά στόχων του γερμανικού εδάφους και επέστρεφαν στις βάσεις τους ανεξάρτητα των συνθηκών ορατότητας.

Η σημασία των συσκευών αυτών καθίσταται εμφανής στις περιπτώσεις αδυναμίας αστρονομικής ναυτιλίας λόγω νέφωσης και όταν ο πλούς ή η πτήση γίνεται πολύ μακριά των ακτών (ωκεανοπλοΐα). Για την καλύτερη δε χρήση των συσκευών αυτών εκδίδονται ειδικοί ναυτικοί χάρτες που περιέχουν τους σταθμούς-πομπούς LORAN, με κωδικοποιημένα στοιχεία συχνότητας, εμβέλειας και τύπων των εκπεμπομένων σημάτων τους.  

Σήμερα σχεδόν όλοι οι σπουδαιότεροι θαλάσσιοι οδοί καλύπτονται με δίκτυα Λοράν.

Δείτε επίσης
------------

* Σταθμός Λοράν ή "Ραδιοφάρος Λοράν"
* Χάρτης Λοράν

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85078342
* GND: 4221125-6
* SUDOC: 027846989
* BNF: cb11980078f (data)

 |

 |
Ο **συνεταιρισμός κατοικίας Wogeno Zurich** αποτελεί εγχείρημα συλλογικής διαβίωσης των οικιστικών κοινών λειτουργεί ως συνεταιριστική μη κερδοσκοπική εταιρία ακινήτων από το 1981 με στόχο τη συγκέντρωση στεγαστικού αποθέματος εκτός αγοράς. Ο Wogeno είναι ένας συνεταιρισμός αυτοβοήθειας που προσφέρει στα μέλη του φθηνά διαμερίσματα και εμπορικό χώρο στην πόλη της Ζυρίχης. Διαθέτει  72ακίνητα με 498 διαμερίσματα και τα  μέλη του ανέρχονται σε 2000.

Ο συνεταιρισμός υπολογίζει τα ενοίκια βάσει της αρχής του κόστους ενοικίασης. Οι ενοικιαστές πρέπει να συνεισφέρουν έως και το 10% του επενδυτικού κόστους με τη μορφή ιδίων κεφαλαίων, για το οποίο εκδίδονται αντίστοιχα πιστοποιητικά μετοχών. Το κόστος του ενοικίου υπολογίζεται ώστε αυτό να καλύπτει το κόστος αγοράς, επισκευών, αποθεματικό συντήρησης των κατοικιών καθώς και συνεισφορά τόσο στο ταμείο αλληλεγγύης του Wogeno, όσο και συνεισφορά στο ταμείο αλληλεγγύης του κάθε συλλόγου ή κτιρίου.

Τα ενοίκια του Wogeno συγκεντρώνονται σε ένα ταμείο καταθέσεων και χρησιμοποιούνται για την αξιοποίηση νέων ακινήτων ή για την αποπλήρωση  στεγαστικών δανείων. Με αυτό τον τρόπο ο συνεταιρισμός επιτυγχάνει μεγαλύτερη ανεξαρτησία από τις τράπεζες. Για τη χρηματοδότηση του εγχειρήματος ο συνεταιρισμός διαθέτει επενδυτικό λογαριασμό με επιτόκιο 1% για τα μέλη.

Οι ενοικιαστές του Wogeno οφείλουν να είναι οργανωμένοι σε μια ένωση και  διαχειρίζονται σε μεγάλο βαθμό οι ίδιοι το σπίτι τους. Είναι  υπεύθυνοι για  τη διαχείριση και τη συντήρηση του ακινήτου καθώς και των κοινόχρηστων χώρων και εγκαταστάσεων .

Ο συνεταιρισμός παρέχει οικονομική βοήθεια σε προβλήματα των μελών και των ακίνητων του μέσω του ταμείου αλληλεγγύης. Επίσης, στηρίζει θέματα στεγαστικής πολιτικής που ανταποκρίνονται στους στόχους του. Συνεργάζεται με συνεταιριστικά χρηματοπιστωτικά ιδρύματα και διαθέτει Ταμείο Κατάθεσης συνεταιρισμού όπου τα μέλη του Wogeno μπορούν να επενδύσουν τα χρήματά με λογική και ασφάλεια.

**Μέλη διοικητικού συμβουλίου συνεταιρισμού**

AnitaWymann (Πρόεδρος)

Roger Schärer (Αντιπρόεδρος)

Thomas Bieri

Bernadette Bühler

Manuel Frei

Nora Howald

Heini Hummel

Beat Jordi

Michèle Morf

Theodor Schmid

Sabina Sturzenegger

Saskia Weiss

Tom Weiss

Παραπομπές
----------

1. ↑  «Geschichte und Grundgedanke - WOGENO». *www.wogeno-zuerich.ch*. Ανακτήθηκε στις 9 Μαΐου 2021.
2. ↑  Φραγκούλη, Νάντια Αυγερινός (2018-02-25). «Ιταλικός κινηματογραφικός νεορεαλισμός και ελληνική μεταπολεμική πεζογραφία: Νεορεαλιστική γραφή στο Άνθρωποι και σπίτια του Αντρέα Φραγκιά.». *Σύγκριση* **26**: 81. doi:10.12681/comparison.11038. ISSN 2241-1941. .
3. 1 2  «Depositenkasse - WOGENO». *www.wogeno-zuerich.ch*. Ανακτήθηκε στις 9 Μαΐου 2021.
4. ↑  «Reglemente und Formulare - WOGENO». *www.wogeno-zuerich.ch*. Ανακτήθηκε στις 9 Μαΐου 2021.
5. ↑  «Vorstand - WOGENO». *www.wogeno-zuerich.ch*. Ανακτήθηκε στις 9 Μαΐου 2021.
Η **Συρτή** είναι ειδικό εργαλείο και μέθοδος ψαρέματος που γίνεται "εν κινήσει" από μικρό μηχανοκίνητο σκάφος, λέμβο, με ταχύτητα περίπου 3-4 κόμβους. Αυτό το αλιευτικό εργαλείο και μέθοδος αλιείας περιλαμβάνεται στην ερασιτεχνική αλιεία. 

Απαραίτητες όμως προϋποθέσεις είναι αφενός μεν η καλή γνώση των ψαρότοπων, περιοχών μεγάλης διέλευσης ψαριών, αφετέρου η γνώση του λεγόμενου «παλμού» δηλαδή των κινήσεων που επιχειρούνται στο εργαλείο από έναν καλό τεχνίτη του είδους αυτού. Γεγονός είναι ότι ψάρια υπάρχουν σε όλα τα βάθη από την επιφάνεια μέχρι το βυθό. Κατά συνέπεια το εργαλείο αυτό χρησιμοποιείται για ψάρεμα στον αφρό ή στο μισό βάθος ή λίγο πιο πάνω από τον βυθό. Έτσι η συρτή διακρίνεται σε δύο κύριες κατηγορίες: συρτή αφρού και συρτή βυθού.

Η φιλοσοφία της αλιευτικής αυτής μεθόδου βασίζεται ουσιαστικά στη παραπλάνηση των ψαριών και στη πρόκληση του κυνηγετικού ενστίκτου τους βλέποντας να διέρχεται πλησίον τους το δόλωμα το οποίο και θα προσπαθήσουν να το αρπάξουν, με συνέπεια ν΄ αγκιστρωθούν σ΄ αυτό. Έτσι στη συρτή βυθού δεν είναι καθόλου σπάνια η αλιεία συναγρίδας, στείρας και ροφού που θεωρούνται εξαιρετικά αρπακτικά ψάρια.

Εργαλείο - αρματωσιά
--------------------

Η μέθοδος της συρτής επιχειρείται από την πρύμνη του σκάφους, με δύο τρόπους: είτε κρατώντας με το χέρι την πετονιά η οποία σύρεται, (συρτή αφρού), είτε με "αλιευτικό καλάμι συρτής" που είναι στερεωμένο στη πρύμνη του σκάφους, ιδιαίτερα διαδεδομένος τρόπος στο εξωτερικό, (συρτή βυθού). Η λεγόμενη "βασική αρματωσιά" της συρτής είναι με διπλά αγκίστρια.  

Σημειώνεται ότι το αλιευτικό εργαλείο της συρτής προς διάκριση της ομώνυμης μεθόδου λέγεται και **συρταρέλι** ή και *συρταρόλι*.

Παλαιότερα στο συρταρέλι προσαρμόζονταν βαρίδια με τα οποία επιχειρούνταν η αλιεία σε ανάλογο βάθος ως ενιαίο εργαλείο. Σήμερα το εργαλείο αυτό αποτελείται από δύο βασικά μέρη. Το κάθετο τμήμα με το οποίο προσδιορίζεται το βάθος αλιείας και το οριζόντιο τμήμα καλούμενο αρματωσιά στην άκρη της οποίας φέρεται το παράμαλλο του διπλάγκιστρου.  
 
Το πρώτο, κάθετο τμήμα, αποτελείται από πετονιά, διαμέτρου (συνηθέστερα) 0,70 και μήκους αναλόγου του βάθους, στην άκρη του οποίου φέρεται μαζί με το βαρίδι ανοξείδωτος δακτύλιος. Στο δακτύλιο αυτό συνδέεται αφενός μεν το νήμα του καλαμιού, αφετέρου το οριζόντιο τμήμα δηλαδή η αρματωσιά που την αποτελεί νάιλον μήκους περίπου 25 - 30 μέτρα, διαμέτρου επίσης 0,70 η οποία καταλήγει σε "στριφτάρι". Στο στριφτάρι αυτό συνδέεται με κόμπο το παράμαλλο που αποτελείται από νήμα, συνήθως από ανθρακικό φθόριο, μήκους 30-40 εκατοστών και διαμέτρου 0,70, στο οποίο συνδέονται τα δύο αγκίστρια "κατά σειρά" έτσι ώστε το δεύτερο ν΄ αποτελεί και την απόληξη του εργαλείου. Σημειώνεται ότι το τελευταίο αυτό τμήμα θα πρέπει να είναι αρκετά ανθεκτικό διότι αυτό θα υποστεί και τα περισσότερα δαγκώματα του ψαριού στη προσπάθειά του ν΄ απελευθερωθεί, συνεπώς θα πρέπει ν΄ αποφεύγεται η κοινή μεσηνέζα.

Πηγές
-----

* "Θ. Μαρσέλλου "*Τα ψάρια και το ψάρεμα*" Εκδόσεις Ι. Βασιλείου, Αθήνα 1978.
Οι λαοί της Θράκης, περί το 400 π,Χ.
**Σίντιοι** ονομάζονταν οι κάτοικοι της αρχαίας Σιντικής, λαός θρακικής καταγωγής, με κοιτίδα το νησί της Λήμνου.

Ιστορία
-------

Οι Σίντιοι λάτρευαν τον Ήφαιστο. Αναφέρονται στον Όμηρο : στην Ιλιάδα  ως οι άνθρωποι που είχαν θεραπεύσει τον Ήφαιστο στη Λήμνο μετά την πτώση του στο έδαφος. Οι Σίντιες «της άγριας γλώσσας» ( αρχαία ελληνικά: ἀγριόφωνος ) επίσης εμφανίζονται στην Οδύσσεια ;  στην παράδοση που αναφέρει ο Όμηρος έγινε κατανοητό από την ακατανόητη ομιλία τους ότι ήταν μεταξύ των μη ελληνικών φύλων του Αιγαίου «αφού οι Σίντιες δεν έχουν θέση στο άμεσο πλαίσιο (δηλαδή δεν ζητούν από τον θεό οτιδήποτε), μπορούμε να υποψιαστούμε ότι είναι αυτοί που σε κάποιο προομηρικό μύθο σώζουν τον ίδιο τον θεό».  Το 2002, κοντά στο Ρούπιτ στη Βουλγαρία, η πόλη Ηράκλεια Σιντική ανακαλύφθηκε τυχαία στους πρόποδες ενός εξαφανισμένου ηφαιστείου, η τοποθεσία του οποίου είχε συζητηθεί μέχρι τότε.

Παραπομπές
----------

1. ↑  J. Wiesner, *Die Thraker* (Stuttgart, 1963:13ff).
2. ↑  *Iliade*, I, 594; XVIII, 394.
3. ↑  *Odissea*, VIII, 294.
4. ↑  Bruce Karl Braswell, *Mythological Innovation in the Iliad*, *The Classical Quarterly*, New Series, **21**.1 (May, 1971:16-26) p. 20.
Άποψη του τροπικού δέντρου από το είδος *Entandrophragma utile*
Το είδος ***sipo***, βοτανικώς ***Entandrophragma utile***, που επίσης λέγεται και ***utile***, είναι είδος δασοπονικού δέντρου (μεγάλου σε μέγεθος με ύψη έως 45-50 μ.) που ανήκει στο γένος *Entandrophragma*. Είναι ιθαγενές είδος σε σχεδόν σε όλη την τροπική Αφρική, από τον Ατλαντικό και τη Γουινέα μέχρι την Αγκόλα, και ανατολικά ως και την Ουγκάντα.

Η ξυλεία που παράγει το δέντρο είναι ευρέως γνωστή στο εμπόριο ως *sipo* και αποτελεί τυπικό τροπικό πλατύφυλλο είδος (στην Ελλάδα γνωστή και ως *τροπική σκληρή ξυλεία*). Μερικές φορές ονομάζεται και ***sipo mahogany***. Έχει πολλά από τα χαρακτηριστικά του γνήσιου μαονιού ενώ συχνά χρησιμοποιείται ως μία εναλλακτική λύση.

Ακτινική επιφάνεια (*ισόβενη*) από ξύλο ***sipo***.
Το εγκάρδιο ξύλο του φέρει ένα ομοιόμορφο καστανοκόκκινο χρώμα έως και πορφυρό, ενώ το σομφό του είναι πολύ ανοιχτόχρωμο. Η πυκνότητα του ξύλου είναι μέτρια, συνήθως βρίσκεται μεταξύ 0,62-0,63 g/cm³. Είναι είδος που αξιοποιείται στην ξυλουργική, εύχρηστο στην επιπλοποιία και απαντάται και σε εφαρμογές διακοσμητικών καπλαμάδων και επενδύσεων.

Περαιτέρω μελέτη
----------------

* Ινστιτούτο CIRAD Γαλλίας - *Utile*
* Τροπικά είδη ξύλου - *Sipo*
* The Wood Database - *Utile* (*Sipo*)

Παραπομπές
----------

1. ↑  «*Entandrophragma utile* (Dawe & Sprague) Sprague». *Plants of the World Online*. Board of Trustees of the Royal Botanic Gardens, Kew. 2017. Ανακτήθηκε στις 11 Δεκεμβρίου 2020. "*Entandrophragma utile* (Dawe & Sprague) Sprague". *Plants of the World Online*. Board of Trustees of the Royal Botanic Gardens, Kew. 2017. Retrieved 11 December 2020.
2. ↑  Meier, Eric. «Mahogany Mixups: the Lowdown». *The Wood Database*. Ανακτήθηκε στις 11 Δεκεμβρίου 2020.
Ο **Σίντσι Ρόκα** (Κέτσουα *Sinchi Roq'a Inka* "γενναίος και γεναιόδωρος Ίνκα", ισπ. *Sinchi Roca*) ήταν ο δεύτερος βασιλιάς του Κούσκο και αυτοκράτορας των Ίνκας. Ήταν γιος του Μάνκο Κάπακ και της Μάμα Όκλιο. Ανήκε στη δυναστεία *Ούριν* (ισπ. *Hurin*) που ίδρυσε ο πατέρας του.

Οι πηγές μας παραδίδουν ότι ο Σίντσι Ρόκα ήταν φιλειρηνικός ηγεμόνας. Ο Ισπανός χρονικογράφος *Πέδρο Θιέθα ντε Λεόν* ή *Πέδρο Σιέσα ντε Λεόν* (*Pedro Cieza de León*) παραδίδει στα γραπτά του ότι κατά τη διάρκεια της βασιλείας του κτίστηκαν μεγάλα έργα που βοήθησαν το λαό στη καλύτερη καλλιέργεια του εδάφους αλλά και στην απόκτηση νέων αγρών. 

Ο Σίντσι Ρόκα προσπάθησε να θέσει τις βάσεις για τη δημιουργία καλών διπλωματικών σχέσεων με τους γειτονικούς λαούς. Αυτές οι συνθήκες που συμφώνησε με τους γείτονες λαούς βοήθησαν στην ύστερη επέκταση του λαού του. Μία αποτυχημένη προσπάθεια είχε μόνο, όταν ο διπλωμάτης *Τεουοτίι* (ισπ. *Teuotihi*) στάλθηκε σε ένα γειτονικό βασίλειο για να κλείσει μια συμφωνία. Τελικά ο διπλωμάτης αποκεφαλίστηκε από τους γείτονες των Ίνκας και αυτό οδήγησε σε πόλεμο. Στη μάχη του *Μαουεντίπι* μαρτυράται ότι νίκησαν οι Ίνκας. Παρότι δεν έχουμε αξιόπιστη γραπτή μαρτυρία για αυτό το αποτέλεσμα, οι ιστορικοί θεωρούν ότι οι Ίνκας ήταν όντως οι νικητές στο πεδίο της μάχης γιατί σε αντίθετη περίπτωση αυτό θα είχε αποτελέσει τροχοπέδη για την επέκταση τους.

Ο Σίντσι Ρόκα ανήλθε στο θρόνο πιθανότατα το 1230 ή το 1250 ενώ βασίλεψε για μικρό χρονικό διάστημα. Παντρεύτηκε την Μάμα Κόρα και γίος του ήταν ο Γιόκε Γιουπάνκι, ο οποίος τον διαδέχθηκε στο θρόνο.

Πηγές
-----

* ΣΤΡΑΤΙΩΤΙΚΗ ΙΣΤΟΡΙΑ, ΙΝΚΑΣ, Δεληγίαννης Π. τεύχος 147, εκδόσεις Περισκόπιο, Νοέμβριος 2008
* Εγκυκλοπαίδεια ΠΑΠΥΡΟΥΣ ΛΑΡΟΥΣ ΜΠΡΙΤΑΝΝΙΚΑ, Εκδοτικός Οργανισμός Πάπυρος, Αθήνα, 1996
* *History of the Incas*, Sarmiento de Gamboa P. S. Bauer B. Smith V. Decoster J. University of Texas Press, March 2007

|  |  |  |
| --- | --- | --- |
| Προηγούμενος Μάνκο Κάπακ | **Σάπα Ίνκα** *περίπου το 1230*  | Επόμενος**Γιόκε Γιουπάνκι** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σάπα Ίνκα |
| --- |
|  |
| Δυναστεία Ούριν | 
* Μάνκο Κάπακ
* Σίντσι Ρόκα
* Γιόκε Γιουπάνκι
* Μάιτα Κάπακ
* Κάπακ Γιουπάνκι
 |
|  |
| Δυναστεία Άναν | 
* Ίνκα Ρόκα
* Γιάουαρ Ουάκακ
* Βιρακότσα Ίνκα
* Πατσακούτι Ίνκα Γιουπάνκι
* Τούπακ Ίνκα Γιουπάνκι
* Ουάινα Κάπακ
* Ουάσκαρ Ίνκα
* Αταουάλπα Ίνκα
* Τόπα Ουάλπα
* Μάνκο Ίνκα Γιουπάνκι
 |

 |
Η **συγγένεια** είναι η πιο βασική αρχή για την τοποθέτηση ατόμων σε κοινωνικές ομάδες, ρόλους και κατηγορίες. Το βασικό είδος συγγένειας είναι να ανήκεις στην ίδια οικογένεια εκ γενετής. Η συγγένεια καθορίζει πώς είμαστε συγγενείς με την οικογένειά μας ή ο ένας τον άλλον, μέσω της βιολογίας και της ιστορίας μας. Η συγγένεια μπορεί να είναι ένα πολύπλοκο σύστημα κοινωνικών ομάδων. Είναι ένα παγκόσμιο σύστημα, καθώς ο καθένας έχει μια οικογένεια. Ορισμένες κοινωνίες μικρής και μεγάλης κλίμακας χρησιμοποιούν συγγένεια όχι μόνο για την ανθρώπινη αναπαραγωγή αλλά και για τις οικονομικές συναλλαγές, το πολιτικό σύστημα και τις θρησκευτικές πεποιθήσεις.

Ιστορία
-------

Ο ανθρωπολόγος Lewis H. Morgan εφηύρε μελέτες συγγένειας. Στις δεκαετίες του 1850 και του 1860 παρακολούθησε τους Iroquois, μια ομάδα ιθαγενών Αμερικανών στις Βορειοανατολικές Ηνωμένες Πολιτείες. Ενδιαφερόταν κυρίως για το τι κρατούσε τις κοινωνίες ενωμένες. Ήταν ο πρώτος που δήλωσε τους διαφορετικούς τύπους συστημάτων συγγένειας που υπάρχουν, στο βιβλίο του, που ονομάζεται «Συστήματα Συναναστροφής και Συγγένειας της Ανθρώπινης Οικογένειας».

Είδη
----

Υπάρχουν δύο κύριοι τύποι συγγένειας.

Συγγένεια εξ αίματος σημαίνει να σχετίζεσαι με τον άλλον με το αίμα. Οι νόμοι σε ορισμένες χώρες χρησιμοποιούν το μέγεθος της συγγένειας μεταξύ δύο ανθρώπων. Για παράδειγμα, αποφασίζεται μέσω της συγγένειας ποιος επιτρέπεται να παντρευτεί. Μπορεί επίσης να χρησιμοποιηθεί για να αποφασιστεί ποιος μπορεί να λάβει περιουσία μετά το θάνατο εάν δεν υπάρχει διαθήκη. Πολλές θρησκείες χρησιμοποιούν επίσης το μέγεθος της συγγένειας για να καθορίσουν αποδεκτές πράξεις.

Συγγένεια εξ αγχιστείας σημαίνει να σχετίζεσαι με κάποιον άλλον με κοινωνικές διαδικασίες, όπως ο γάμος ή η υιοθεσία. Υπάρχουν επίσης νομικοί και θρησκευτικοί ορισμοί για την αποδοχή αυτού του είδους συγγένειας.

Πρόγονοι
--------

Υπάρχουν δύο είδη προγόνων που εμπλέκονται στη συγγένεια.

* Πατρογραμμικές είναι οι σχέσεις που προέρχονται από την γραμμή αίματος του πατέρα.
* Μητρογραμμικές είναι οι σχέσεις που προέρχονται από την γραμμή αίματος της μητέρας.

Παραδείγματα συγγένειας
-----------------------

* Γονέας (πατέρας ή μητέρα)
* Παιδί (γιός ή κόρη)
* Αδέρφια (αδερφός ή αδερφή)
* Παππούδες (παππούς ή γιαγιά)
* Εγγόνια (εγγονός ή εγγονή)
* Θείος ή θεία
* Ανίψια (ανιψιός ή ανιψιά)
* Ξαδέλφια
* Πρόγονοι
* Απόγονοι

Παραπομπές
----------

1. ↑  Hendry, Joy (1999). Hendry, Joy, επιμ. *An Introduction to Social Anthropology: Other People’s Worlds*. London: Macmillan Education UK. σελίδες 181–206. ISBN 978-1-349-27281-5.
Η **Συνεταιριστική Ελληνική Καπνοβιομηχανία** (**ΣΕΚΑΠ**) είναι καπνοβιομηχανία που εδρεύει στην Ξάνθη. Παράγει τσιγάρα και άλλα παρεμφερή προϊόντα.

Η ΣΕΚΑΠ ιδρύθηκε το 1975, από μέλη της Συνεταιριστικής Εταιρείας Καπνοπαραγωγών Ελλάδας (ΣΕΚΕ).

Προϊόντα
--------

Ξεκίνησε να παράγει τσιγάρα το 1980, διανέμοντας στην αγορά τις δύο πρώτες μάρκες της, την φερώνυμη σε δύο εκδόσεις ("ΣΕΚΑΠ extra" και "ΣΕΚΑΠ special"), καθώς και την πολυτελή μάρκα "Κιρέτσιλερ". Το 1984 ακολούθησε η κυκλοφορία των τσιγάρων Cooper (το όνομα προέκυψε από τον αγγλικό όρο cooperative, που σημαίνει συνεταιριστικός). Το 1989 ακολούθησε το "GR lights", ως το πρώτο ελαφρύ τσιγάρο της εταιρείας. Καινοτόμο ήταν το εγχείρημα του λανσαρίσματος της μάρκας "BF" στην αγορά σε τέσσερις τύπους, το οποίο αποτέλεσε το πρώτο τσιγάρο παγκοσμίως, που έφερε το διεθνώς πατενταρισμένο βιολογικό φίλτρο ενεργού άνθρακα και αιμοσφαιρίνης (το όνομα BF αποτελεί αρκτικόλεξο του όρου Biofilter).

Πηγές
-----

Ερευνητική εργασία του ΑΤΕΙ Πειραιά με τίτλο «Οι καπνοβιομηχανίες στην Ελλάδα από το 1973 μέχρι σήμερα»

Παραπομπές
----------

1. ↑  ΧΡΗΜΑΤΟΟΙΚΟΝΟΜΙΚΗ ΑΝΑΛΥΣΗ ΤΗΣ ΕΤΑΙΡΙΑΣ «ΚΑΠΝΟΒΙΟΜΗΧΑΝΙΑ ΚΑΡΕΛΙΑΣ Α.Ε.» nestor.teipel.gr, σελ. 31
2. ↑  Χρονολόγιο προϊόντων της ΣΕΚΑΠ Αρχειοθετήθηκε 2019-05-11 στο Wayback Machine. από τον ιστοχώρο της εταιρείας

Εξωτερικοί σύνδεσμοι
--------------------

* Επίσημος ιστότοπος
**Σβετλάνα Μιχαΐλοβνα Κούντελιχ** (γεννήθηκε 1987 Μαΐου 7 (7-05-1987) , Πινσκ) - Λευκορωσίδα αθλήτρια στίβου δρομέας μέσων αποστάσεων. Αγωνίζεται στο δρόμο 800 μέτρων, 3000 m, 5000 m, 10.000 m, 2000 μέτρα με εμπόδια, 3000 μέτρα με εμπόδια. Κατέχει τον τίτλο του Master of Sports διεθνούς κατηγορίας της Λευκορωσίας, κάτοχος του ρεκόρ της Λευκορωσίας στο δρόμο των 3000 m.

Αθλητική καριέρα
----------------

Στο Ευρωπαϊκό Πρωτάθλημα 2010 είναι 10η στην κατηγορία δρόμου 10.000 μ. Συμμετείχε στο Ευρωπαϊκό Πρωτάθλημα 2012.

Συμμετείχε στους Ολυμπιακούς Αγώνες του 2012 στο αγώνισμα των 3000 μέτρων με εμπόδια, όπου πήρε την 34η θέση και δεν προκρίθηκε στον τελικό  .

Πρωταθλήτρια στους αγώνες κλειστού στίβου της Λευκορωσίας του 2016 στα 3.000 μέτρα γυναικών με αποτέλεσμα 9:10,40  .

Ασημένιο μετάλλιο στο ευρωπαϊκό πρωτάθλημα κλειστού στίβου (Πράγα, 2015) στον αγώνα των 3000 μέτρων.

Στους Ολυμπιακούς Αγώνες του 2016 στα 3.000 μέτρα με εμπόδια με χρόνο 9:32,93  πήρε τη 22η θέση.

Πολιτική Δράση
--------------

Μέχρι τον Σεπτέμβριο του 2020, εργάστηκε στο Υπουργείο Εκτάκτων Αναγκών ως επιθεωρητής προπονήσεων και αθλητισμού στον τομέα της ιδεολογικής εργασίας και στελέχωσης ως ανώτερος υπολοχαγός. Κατά τη διάρκεια των διαδηλώσεων στη Λευκορωσία στις 18 Αυγούστου 2020, μαζί με άλλους αθλητές της Λευκορωσίας, υπέγραψε μια ανοιχτή επιστολή καταδικάζοντας τη βία στη χώρα και απαιτώντας νέες προεδρικές εκλογές. Κατά συνέπεια απολύθηκε από το Υπουργείο Εκτάκτων Αναγκών και στερήθηκε του μισθού της  . Αφαιρέθηκε επίσης από την εθνική ομάδα. Ο σύζυγος και προπονητής της Igar Zhavaranak βρέθηκε επίσης υπό διωγμό από το καθεστώς του Λουκασένκο καθώς η σύμβαση του δεν παρατάθηκε. Ωστόσο, αυτοί συνέχισαν τις προετοιμασίες για τους Ολυμπιακούς Αγώνες του 2020 από μόνοι τους.

Παραπομπές
----------

1. ↑  Λευκορώσοι Ολυμπιονίκες στο Λονδίνο Прессбол (Στα Λευκορωσικά)
2. 1 2  «Списочный состав национальной и сборной команды Республики Беларусь по лёгкой атлетике на 2017 год» (PDF). Αρχειοθετήθηκε από το πρωτότυπο (PDF) στις 15 Φεβρουαρίου 2017. Ανακτήθηκε στις 25 Μαρτίου 2021.
3. ↑  ««Требуем признать выборы недействительными». Почти 450 спортсменов и работников отрасли подписались под открытым письмом с требованиями к власти». Αρχειοθετήθηκε από το πρωτότυπο στις 20 Αυγούστου 2020. Ανακτήθηκε στις 25 Μαρτίου 2021.
4. ↑  «Лишили зарплаты, выкинули из сборной»: белорусская чемпионка Куделич описала репрессии / mk.ru
5. ↑  Руто, Дмитрий (21 Μαρτίου 2021). «Исключенная из сборной бегунья уехала готовиться к ОИ в Африку (помог фонд Герасимени) – живет в доме топ-спортсменки и удирала от силовиков без формы» (στα Ρωσικά). BY.Tribuna.com. Αρχειοθετήθηκε από το πρωτότυπο στις 22 Μαρτίου 2021. Ανακτήθηκε στις 22 Μαρτίου 2021.

Σύνδεσμοι
---------

* (Αγγλικά) Ολυμπιακό προφίλ  Σβετλάνα Μιχαΐλοβνα Κούντελιχ στο *sports-reference.com*
* Σβετλάνα Μιχαΐλοβνα Κούντελιχ στην World Athletics
Το **τέλος χαρτοσήμου** είναι φόρος που επιβάλλεται σε αγορές, συμφωνητικά και επίσημα έγγραφα, που, για να τεθούν σε ισχύ, πρέπει να έχει καταβληθεί. Πιστεύεται ότι ξεκίνησε από τη Βενετία το 1604, εισήχθη στην Ισπανία τη δεκαετία του 1610, τις Ισπανικές Κάτω Χώρες τη δεκαετία του 1620, τη Γαλλία το 1651, τη Δανία το 1657,Πρωσία το 1682 και Αγγλία το 1694.

Στην Ελλάδα, το τέλος εισήχθη με το Νομοθετικό Διάταγμα 4755 ΦΕΚ Α΄164/15.5.1930 που αντικαταστάθηκε από το Π.Δ. 28.7.1931/1931, γνωστό και ως Κώδικας Τελών Χαρτοσήμου, ενόψει της επερχόμενης πτώχευσης. Καθόριζε ότι όλες οι δανειακές συμβάσεις υπόκεινται σε τέλος 3,6%.

Παραπομπές
----------

1. ↑  Dagnall, H. (1994) *Creating a Good Impression: three hundred years of The Stamp Office and stamp duties.* London: HMSO, p. 100. (ISBN 0116414189)
Διάγραμμα στομάχου  
1.Σώμα στομάχου  
2. Θόλος  
3. Πρόσθιο τοίχωμα  
4. Μείζον τόξο  
5. Έλασσον τόξο  
6. Καρδία  
9. Πυλωρικός σφιγκτήρας  
10. Πυλωρικό άντρο  
11. Πυλωρικό στόμιο  
12. Γωνιαία εντομή  
13. Γαστρική οδός  
14. Γαστρικές πτυχές
Το **στομάχι** (επιστημονικά *στόμαχος*, αρχαία ελληνικά *γαστήρ*) είναι μια διεύρυνση του πεπτικού σωλήνα του ανθρώπου και των ζώων. Είναι βασικό όργανο πέψης και ένα από τα όργανα που συγκροτούν το γαστρεντερικό σύστημα.

Στον άνθρωπο, το στομάχι έχει χωρητικότητα περίπου 2.000 κυβ. εκ. και βρίσκεται στο πάνω μέρος της κοιλιακής κοιλότητας. Συγκοινωνεί με τον οισοφάγο με ένα στόμιο, που ονομάζεται καρδιακό στόμιο. Προς τα κάτω συγκοινωνεί με το λεπτό έντερο, με το πυλωρικό στόμιο. Το πάνω μέρος του στομαχιού ονομάζεται θόλος και περιέχει συνήθως αέρια. Η περιοχή που βρίσκεται κάτω από το θόλο, λέγεται σώμα του στομαχιού, ενώ η περιοχή που βρίσκεται προς τον πυλωρό λέγεται πυλωρικό άντρο. Το τοίχωμα του στομαχιού αποτελείται από 4 χιτώνες, που είναι από τα έξω προς τα μέσα: ο ορογόνος, ο μυϊκός (πολύ αναπτυγμένος και αποτελείται από λείες μυϊκές ίνες), ο υποβλεννογόνος και ο βλεννογόνος, στον οποίο υπάρχουν οι γαστρικοί αδένες που εκκρίνουν το γαστρικό υγρό (υδροχλωρικό οξύ και ένζυμα).

Στα μηρυκαστικά ζώα το στομάχι αποτελείται από τέσσερα τμήματα (μεγάλη κοιλία, κεκρύφαλος, εχίνος και ήνυστρο) και προσφέρεται για το μηρυκασμό. Στα πτηνά το στομάχι περιλαμβάνει εκτός από το μυώδες στομάχι, το αδενώδες στομάχι και τον πρόλοβο. Τα περισσότερα από τα άλλα ζώα, έχουν έναν ή περισσότερους πεπτικούς θύλακες.

Οι ασθένειες που προσβάλλουν το στομάχι είναι πολλές και οφείλονται είτε σε ανωμαλία στην έκκριση του γαστρικού υγρού (υπερχλωρυδρία - υποχλωρυδρία), είτε σε πάθηση του ίδιου του οργάνου (γαστρίτιδα, έλκος ή καρκίνος). Για την εξέταση του χρησιμοποιούνται η απλή ακτινογραφία κοιλίας, το βαριούχο γεύμα, η αξονική τομογραφία καθώς και ενδοσκοπικές μέθοδοι.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **στόμαχος**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στόμαχος** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85128254
* GND: 4036943-2
* BNF: cb119460275 (data)
* NDL: 00563871
* NKC: ph135140
* BNE: XX527323

 |

 |
Οι **Συμβάσεις των Ώλαντ** αποτελούν δύο συμφωνίες που αφορούσαν την αποστρατικοποίηση και την ουδετεροποίηση των νησιών Ώλαντ. Η πρώτη σύμβαση των Ώλαντ υπογράφηκε στις 30 Μαρτίου 1856, μετά τη ρωσική ήττα στον Πόλεμο των Ώλαντ, που αποτελούσε μέρος του Κριμαϊκού Πολέμου. Η Ρωσική Αυτοκρατορία δεσμεύτηκε να μην στρατιωτικοποιήσει τα νησιά Ώλαντ, ούτε να δημιουργήσει ή να διατηρήσει σε αυτά καμία στρατιωτική ή ναυτική εγκατάσταση. Η σύμβαση αυτή αποτέλεσε μέρος της μετέπειτα Συνθήκης των Παρισιού (1856).

Κατά τη διάρκεια του Α΄ Παγκοσμίου Πολέμου, το 1916, η Ρωσία στρατικοποίησε τα νησιά, προξενώντας την αντίδραση της Σουηδίας. Το 1921 υπογράφηκε από δέκα κράτη η δεύτερη Σύμβαση των Ώλαντ, η οποία κατατέθηκε στην Κοινωνία των Εθνών. Με τη συμφωνία αυτή επιβεβαιώθηκε το αποστρατιωτικοποιημένο καθεστώς των νησιών Ώλαντ, καθώς τονίζεται ρητά ότι απαγορεύεται να βρίσκονται στο έδαφός τους στρατιωτικοί σχηματισμοί και στρατιωτικά οχυρωματικά έργα.

Με το τέλος του Σοβιετο-Φινλανδικού πολέμου του 1939-1940, υπογράφηκε στη Μόσχα μια συμφωνία μεταξύ της ΕΣΣΔ και της Φινλανδίας, που επαναλαμβάνει σε μεγάλο βαθμό τη Σύμβαση του 1921. Ωστόσο, μέσα σε λίγους μήνες, η νέα συμφωνία για την αποστρατιωτικοποίηση παραβιάστηκε από έναν νέο πόλεμο που ξέσπασε μεταξύ της Φινλανδίας και της ΕΣΣΔ.

Μετά το τέλος του Β΄ Παγκοσμίου Πολέμου, το αποστρατιωτικοποιημένο καθεστώς των Νήσων Άλαντ επιβεβαιώθηκε από τις Συνθήκες Ειρήνης των Παρισίων του 1947 και συνεχίζει να ισχύει μέχρι σήμερα. Προκειμένου να διατηρηθεί η σουηδική γλώσσα και ο πολιτισμός στα νησιά, οι νεαροί άνδρες των Ώλαντ δεν υπόκεινται σε στράτευση.

Παραπομπές
----------

1. ↑  «Uneasy Sweden and the Menace of Prussianism; An Analysis of the Scandinavian Situation in View of Kaiser's Reported Ambition to Make the Baltic a German Lake». *The New York Times*. 1918-05-24.. Ανακτήθηκε στις 2009-04-24.
2. ↑
3. ↑
4. ↑
Το **στόμα** ή **στοματική κοιλότητα** ή **κοίλο του στόματος** αποτελεί αρχικό τμήμα του γαστρεντερικού συστήματος.

Τα όρια της στοματικής κοιλότητας
---------------------------------

Η στοματική κοιλότητα ξεκινάει από τα χείλη και τον οδοντικό φραγμό ενώ προς τα πίσω μεταπίπτει στον φάρρυγγα. Το άνω τοίχωμα της στοματικής κοιλότητας σχηματίζεται από το οστό της άνω γνάθου και καλείται υπερώα. Η υπερώα αποτελείται από δύο επιμέρους τμήματα την σκληρή (τα πρόσθια 2/3) και την μαλθακή υπερώα (το οπίσθιο 1/3). Από πλάγια η στοματική κοιλότητα αφορίζεται από τα μάγουλα (παρειές). Το κάτω τοίχωμα της στοματική κοιλότητας καλείται έδαφος του στόματος και σχηματίζεται από τον γενειογλωσσικό και τον γναθοϋοειδή μυ. Όταν το στόμα παραμένει κλειστό, η στοματική κοιλότητα πληρούται από την γλώσσα. Η στοματική κοιλότητα καλύπτεται από τον στοματικό βλεννογόνο. Επίσης στη στοματική κοιλότητα απελευθερώνεται το σάλιο που παράγεται από τους σιελογόνους αδένες. Το σάλιο περιέχει δυο σημαντικά ένζυμα, την αμυλάση και τη λυσοζύμη.

Λειτουργική αποστολή της στοματικής κοιλότητας
----------------------------------------------

Η στοματική κοιλότητα εξυπηρετεί τις παρακάτω λειτουργίες:

1. Τη μάσηση
2. Την κατάποση
3. Τη γεύση

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **στόμα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στόμα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4170746-1
* NDL: 00567069
* NKC: ph173824

 |

 |
**Τουρκικές βουλευτικές εκλογές** διενεργήθηκαν στις 21 Ιουλίου 1946 για την ανάδειξη των 465 μελών της Μεγάλης Εθνοσυνέλευσης της Τουρκίας. Τις εκλογές κέρδισε το Ρεπουμπλικανικό Λαϊκό Κόμμα - κόμμα που κυβερνούσε την Τουρκία από το 1923 - και Πρωθυπουργός ανέλαβε ο Ρετσέπ Πεκέρ.

Ήταν οι πρώτες εκλογές της πολυ-κομματικής περιόδου της Τουρκίας , και οι πρώτες άμεσες εκλογές. 

1938: Πρόεδρος της Τουρκίας Ισμέτ Ινονού και Πρωθυπουργός Τζελάλ Μπαγιάρ

  

Στις εκλογές έλαβαν μέρος το Δημοκρατικό Κόμμα (Τουρκία) που είχε ιδρυθεί, μόλις τον Ιανουάριο του 1946, από μέλη του ΡΛΚ που διαφώνησαν με την πολιτική του, το Κόμμα της Εθνικής Ανάπτυξης που ιδρύθηκε μερικές μέρες πριν τις εκλογές (18 Ιουλίου 1946) και καθώς διάφοροι ανεξάρτητοι υποψήφιοι από τους οποίους, επτά (7) κατάφεραν να εκλεγούν βουλευτές.

Ο εκλογικός νόμος με βάση τον οποίον έγιναν οι εκλογές ψηφίστηκε στις 5 Ιουνίου του 1946. Ο νόμος υπ' αριθμ. 4918 καθιέρωσε για πρώτη φορά τις εκλογές ενός γύρου, με πλειοψηφικό σύστημα, βάσει εκλογικών καταλόγων. Το γεγονός ότι η μεν ψηφοφορία ήταν ανοιχτή, η δε καταμέτρηση των ψήφων μυστική, συνέβαλλε στο να θεωρηθούν αυτές οι εκλογές «νοθευμένες».

Η Εθνοσυνέλευση εξέλεξε ως Πρόεδρο της Δημοκρατίας τον Ισμέτ Ινονού

Ο Ρετσέπ Πεκέρ ορκίστηκε Πρωθυπουργός στις 7 Αυγούστου 1946 ωστόσο παραιτήθηκε στις 9 Σεπτεμβρίου 1947 λόγω ενδο-κομματικών διαφορών. Στη θέση του ανέλαβε στις 10 Σεπτεμβρίου ο Χασάν Σάκα, ο οποίος και αυτός παραιτήθηκε από Πρωθυπουργός στις 16 Ιανουαρίου 1949. Στη θέση του ανέλαβε ο Τσεσμετίν Γκιουναλάι. 


| Ποσοστά ψήφων |
| --- |
|  |  |  |  |  |
| ΡΛΚ |    | 85.4% |
| ΔΚ |    | 13.1% |
| Ανεξάρτητοι |    | 1.5% |

Παραπομπές
----------

1. ↑  Sabri Sayari, Yilmaz R. Esmer (Hrsg. 2002): *Politics, parties, and elections in Turkey*, σελ.1 (ISBN 978-1588260222)
2. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p248 (ISBN 0-19-924958-X)
3. ↑
4. ↑  Sina Akşin, *Ana Çizgileriyle Türkiye'nin Yakın Tarihi*, İkinci Baskı, İmaj Yayıncılık, Ankara, 1996, (ISBN 975-7852-18-X), s. 216.
5. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p274 (ISBN 0-19-924958-X)
6. ↑

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
 Εκλογές και Δημοψηφίσματα στην Τουρκία |
| --- |
|  |
| **Προεδρικές εκλογές** | 
* 2014
* 2018
* 2023
 |
|  |
| Βουλευτικές εκλογές | 
* 1923
* 1927
* 1931
* 1935
* 1939
* 1943
* 1946
* 1950
* 1954
* 1957
* 1961
* 1965
* 1969
* 1973
* 1977
* 1983
* 1987
* 1991
* 1995
* 1999
* 2002
* 2007
* 2011
* Ιούνιος 2015
* Νοέμβριος 2015
* 2018
* 2023
 |
|  |
| Δημοψηφίσματα | 
* 1961
* 1982
* 1987
* 1988
* 2007
* 2010
* 2017
 |

 |
Ο  **Συμβατίκιος ο πρωτοσπαθάριος** ήταν αρμενικής καταγωγής Βυζαντινός στρατηγός του 9ου αιώνα. 

Την περίοδο 891-892 ήταν στρατηγός, διοικητής του Θέματος Λογγοβαρδίας, επίσης το 892 αναφέρεται με τους τίτλους του πρωτοσπαθάριου, του στρατηγού Μακεδονίας, Θράκης, Κεφαλληνίας και Λογγιβαρδίας. Κατά την διοίκηση του στην Ιταλία κατέλαβε το Σιπόντο και το Μπενεβέντο και εγκαταστάθηκε στο παλάτι της πόλης κάνοντας το Μπενεβέτο πρωτεύουσα του, στην Λογγοβαρδία αντικαταστάθηκε από τον Γεώργιο.

Ο Συμβατίκιος πιστεύεται ότι έφερε μαζί του και πολλούς Αρμένιους αξιωματικούς, στους οποίους οφείλεται η Αρμενική κοινότητα του Μπάρι που δημιουργήθηκε την ίδια εποχή, τον 10ο αιώνα. Αρμένιοι στην ευρύτερη περιοχή είχαν ήδη εγκατασταθεί παλαιότερα όταν ο Νικηφόρος Φωκάς είχε μαζί του πολλούς αρμένιους στρατιώτες. Από σφραγίδες που έχουν βρεθεί αναφέρεται ένας Συμβατίκιος στρατηγός Στρυμώνος, που πιστεύται ότι είναι το ίδιο πρόσωπο.

Παραπομπές
----------

1. 1 2  Τηλέμαχος K. Λουγγής-Η Βυζαντινή κυριαρχία στην Ιταλία, Βιβλιοπωλείο της Εστίας 1989 , σελ. 198[*νεκρός σύνδεσμος*]
2. ↑  Γεώργιος Ν. Μοσχόπουλος - Ιστορία της Κεφαλλονιάς, 1985, σελ. 53[*νεκρός σύνδεσμος*]
3. 1 2 3  IN ITALIA PER LA CARRIERA. FUNZIONARI E MILITARI DI ORIGINE ...
Οι **Σγουρομαλλαίοι** ήταν αρχοντικός οίκος της Πελοποννήσου επί Φραγκοκρατίας. Κατά το 1292, επί αυτοκράτορος του Βυζαντίου Ανδρονίκου Παλαιολόγου, δύο πλούσιοι Σλάβοι από τη Γενιτζού (σημερινό Ελαιοχώρι Καλαμάτας) της Πελοποννήσου, που είχαν εκτεταμένα κτήματα στην Καλαμάτα, παρατήρησαν μια μέρα ότι το Κάστρο της Καλαμάτας δεν φυλασσόταν καλά, επιτέθηκαν εναντίον του με 50 ενόπλους και το κατέλαβαν. Μετά από λίγο έφτασαν από τη Γενιτζού άλλοι 500 πάνοπλοι Σλάβοι και κατέλαβαν την Καλαμάτα, και κήρυξαν την κυριαρχία των Παλαιολόγων.

Ο πιο διεκεκριμένος αυτή την εποχή από την οικογένεια των Σγουρομαλλαίων, ο Γεώργιος, πρωτοστράτωρ του Ανδρόνικου στην Πελοπόννησο, αλλά που συμπαθούσε τους Φράγκους από τους οποίους καταγόταν, εξαπάτησε τους Σλάβους, κατέλαβε το φρούριο και το έδωσε στους Φράγκους. Για αυτή την πράξη του καθαιρέθηκε από τον Ανδρόνικο, και εξαναγκάστηκε να καταφύγει στην Τσακωνία. Οι απόγονοί του όμως διατήρησαν το αξίωμά τους στην Πελοπόννησο, καθώς όπως φαίνεται οι Σγουρομαλαίοι αναφέρονται μεταξύ των πρώτων αρχοντικών οίκων της χώρας όταν καταλήφθηκε από τους Τούρκους.
Ο **Τίχομιρ Νίκολιτς** (*σερβικά: Тихомиљ Николић*) (1832-1896) ήταν Σέρβος στρατιωτικός, και επί τρεις θητείες υπουργός άμυνας της Σερβίας.

Βιογραφία
---------

Γεννήθηκε στο Κραγκούγεβατς. Σπούδασε φιλοσοφία και έπειτα στη στρατιωτική ακαδημία του Βελιγραδίου και αργότερα ως ανθυπολοχαγός πυροβολικού στο Βέλγιο. Το 1874 διορίσθηκε διοικητής του Σερβικού στρατού και από το 1875 μέχρι το 1876 ήταν ο υπουργός άμυνας της Σερβίας, την πρώτη από τις τρεις θητείες του. Ο Νίκολιτς όταν ήταν υπουργός άμυνας στο υπουργείο του εγκαταστάθηκε τηλεφωνική γραμμή, η πρώτη στη Σερβία, 300 μέτρων όπου αναφέρεται ότι έγινε η πρώτη συνομιλία μέσω τηλεφώνου στη Σερβία μεταξύ του Νίκολιτς και του Ραντοσαβλίεβιτς.

Δεύτερη φορά υπουργός άμυνας ήταν το 1876 για λίγες ημέρες και ξανά την περίοδο 1882-1883.

Ήταν παντρεμένος με την κόρη του Ερμίρ Ομπρένοβιτς. Ήταν ο πρώτος πρόεδρος του πρώτου αθλητικού συλλόγου του Βελιγράδι με τμήματα γυμναστικής και πάλης.

Παραπομπές
----------

1. ↑  «Μουσείο τηλεπικοινωνιών Βελιγραδίου». Αρχειοθετήθηκε από το πρωτότυπο στις 8 Ιανουαρίου 2014. Ανακτήθηκε στις 17 Οκτωβρίου 2013.

Πηγές
-----

* Srpski - СЛИКЕ ИЗ СРПСКЕ ИСТОРИЈЕ
**Ο Λαβύρινθος των Σκελετών** είναι ένα βιβλίο περιπέτειας και φαντασίας το οποίο γράφτηκε από τον Ρικ Ρίορνταν. Είναι το πρώτο βιβλίο από την σειρά βιβλίων **Τα 39 Στοιχεία**. Η υπόθεση αφορά δυο αδέρφια που ανήκουν στην πιο ισχυρή οικογένεια που γνώρισε ποτέ ο κόσμος, τους Κέιχιλ. Παρόλα αυτά, η οικογένεια είναι διασκορπισμένη και η πηγή της δύναμης της έχει χαθεί. Η ιστορία ξεκινά με τον θάνατο της επικεφαλής της οικογένειας, Γκρέις Κέιχιλ. Στη διαθήκη της δίνει στους κληρονόμους της μια επιλογή: μπορούν είτε να πάρουν ένα εκατομμύριο δολάρια, είτε ένα στοιχείο. Το πρώτο μέλος της οικογένειας των Κέιχιλ που θα συγκεντρώσει και τα 39 στοιχεία που βρίσκονται κρυμμένα σε ολόκληρο τον κόσμο, θα ανακαλύψει τι είναι αυτό που κάνει την οικογένεια τόσο ισχυρή – μια ασύγκριτη ανταμοιβή. Άρα οι Κέιχιλ μάχονται εναντίον των Κέιχιλ σε έναν αγώνα δρόμου, τον οποίο οι αναγνώστες παρακολουθούν γεμάτοι αγωνία μέσα από τους κεντρικούς χαρακτήρες, την δεκατετράχρονη Έιμι Κέιχιλ και τον εντεκάχρονο αδερφό της, Νταν.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The\_Maze\_of\_Bones  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
«Τρίπτυχο της Ανάστασης του Λαζάρου», Νικολά Φρομάν, κεντρικό τμήμα, 1461, Πινακοθήκη Ουφίτσι, Φλωρεντία, Ιταλία.Με τον όρο **Σχολή της Αβινιόν** (γαλλικά: *École de peinture d'Avignon*) είναι γνωστό ένα σύνολο έργων (corpus) υστερογοτθικής ζωγραφικής που φιλοτεχνήθηκαν στην και γύρω από την πόλη της Αβινιόν στη Νότια Γαλλία, από το δεύτερο μισό του 14ου αιώνα μέχρι το δεύτερο μισό του 15ου αιώνα. Η εποχή αυτή συνδέεται με την προσωρινή μεταφορά της Παπικής Έδρας από τη Ρώμη στην Αβινιόν, γεγονός που άσκησε έλξη σε πολλούς καλλιτέχνες της εποχής.

Η *Πιετά της της Βιλνέβ-λεζ-Αβινιόν*, περ. 1455, έργο που αποδίδεται στον Ανγκεράν Καρτόν, Μουσείο του Λούβρου, Παρίσι, Γαλλία.Υπό την καθοδήγηση του Σιμόνε Μαρτίνι (περ. 1284–1344), το παπικό ανάκτορο στην Αβινιόν και άλλα κοσμικά κτίρια της περιοχής διακοσμήθηκαν με τοιχογραφίες. Η πόλη υπήρξε ένα από τα κανάλια δια μέσου των οποίων η ιταλική τέχνη του 14ου αιώνα έγινε γνωστή στη Γαλλία. Μέχρι τις αρχές του 15ου αιώνα η φλαμανδική τέχνη είχε φτάσει στην πόλη, ενοποιώντας σε κοινό μείγμα την ιταλική με τη βορειοευρωπαϊκή τεχνοτροπία.

Στα έργα αυτά είναι εμφανείς επιρροές τόσο ιταλικές όσο και φλαμανδικές, αντίθετα με την παραγωγή της ίδιας εποχής στη βόρεια Γαλλία, η οποία ήταν αποκλειστικά φλαμανδικού χαρακτήρα.

Η τέχνη της Αβινιόν, όπως και της κοντινής Αιξ-αν-Προβάνς και άλλων κέντρων της ευρύτερης περιοχής της Προβηγκίας, επιδεικνύει ορισμένες από τις σημαντικότερες εξελίξεις στην γοτθική γαλλική ζωγραφική. Η καλλιτεχνική δραστηριότητα στην πόλη άσκησε επιρροή με τη σειρά της στη γαλλική ζωγραφική του ύστερου 15ου και του 16ου αιώνα.

Βιβλιογραφία
------------

* Avignon school, λήμμα στη διαδικτυακή έκδοση της Encyclopædia Britannica, Inc. (Αγγλικά)
* Avignon school, λήμμα στη διαδικτυακή έκδοση της εγκυκλοπαίδειας / λεξικού Merriam-Webster. (Αγγλικά)
* École d'Avignon, λήμμα στη διαδικτυακή έκδοση της εγκυκλοπαίδειας Larousse. (Γαλλικά)
Ο **Σχολαστικός** ήταν αξίωμα, τίτλος στην Βυζαντινή Αυτοκρατορία. Αρχικά Σχολαστικός λεγόταν ο κάθε μορφωμένος άνθρωπος, έπειτα Σχολαστικοί λέγονταν οι σπουδαστές κάποιας σχολής που σπούδαζαν ρητορική ή φιλοσοφία.

Από τον 4ο αιώνα Σχολαστικός αναφερόταν δικαστικός υπάλληλος, ο σημερινός δικηγόρος, ο οποίος φοιτούσε πρώτα σε σχολή. Από τον 5ο οι Σχολαστικοί φοιτούσαν σε σχολή με νομικά μαθήματα και ασκούσαν το επάγγελμα του δικηγόρου όχι όπως πριν που αν ήθελαν το επέλεγαν αλλά υποχρεωτικά. Από τον 7ο οι σχολαστικοί είχαν δική τους συντεχνία που για γίνεις μέλος απαιτούνταν αρχικά 4 κι έπειτα 5 έτη φοίτηση σε νομική σχολή. Οι σχολαστικοί απαγορευόταν να ασκήσουν οποιοδήποτε άλλο επάγγελμα. Οι σχολαστικοί εργάζονταν κοντά στα δικαστήρια αλλά περιορισμένος αριθμός εξ αυτών είχε δικαίωμα να παραστεί σε δίκη, όταν έβγαιναν σε "σύνταξη" έπαιρναν πολλά προνόμια. 

Αρκετοί σχολαστικοί ακολουθούσαν καριέρα στην εκκλησία.

Παραπομπές
----------

1. 1 2 3  Μέντζου, σελ. 2
2. 1 2 3  Μέντζου, σελ. 3
3. ↑  Μέντζου, σελ. 21

Πηγές
-----

* Μέντζου, Κωνσταντίνα (1975). *Συμβολαί εις την μελέτην του οικονομικού και κοινωνικού βίου της πρώιμης βυζαντινής περιόδου: η προσφορά των εκ Μικράς Ασίας και Συρίας επιγραφών και αγιολογικών κειμένων*. Αθήνα: Εθνικόν και Καποδιστριακόν Πανεπιστήμιον Αθηνών.
Η **Σύμβαση του Τόκιο**, (Tokyo Convention), είναι μια αεροπορική διεθνής συνθήκη που αφορά κυρίως μέτρα κατά της αεροπειρατείας. Συνομολογήθηκε και υπογράφηκε στο Τόκιο στις 14 Σεπτεμβρίου του 1963 και τέθηκε σε ισχύ στις 4 Δεκεμβρίου του 1969.

Μετά από διάσκεψη που συγκλήθηκε στο Τόκιο υπό την εποπτεία του Συμβουλίου του ΔΟΠΑ (ICAO) από τις 20 Αυγούστου μέχρι 14 Σεπτεμβρίου του 1963 και στην οποία έλαβαν μέρος πέντε διεθνείς οργανισμοί και 61 κράτη-μέλη, συζητήθηκαν διάφορα τρέχοντα θέματα ασφαλείας αεροπορικών μεταφορών που δεν προέβλεπαν προηγούμενες αεροπορικές συνθήκες – συμβάσεις. Έτσι με το τέλος της διάσκεψης εκείνης συνομολογήθηκε και υπογράφηκε η Σύμβαση του Τόκιο που φέρει τον τίτλο «***Περί παραβάσεων και άλλων τινών πράξεων τελουμένων επί αεροσκαφών***».

Η σύμβαση αυτή αν και ήταν προϊόν προηγουμένων σχεδίων (Γενεύης, Μόντρεαλ, Μονάχου, Ρώμης) υπήρξε ιδιαίτερα σπουδαία στην ασφάλεια των αερομεταφορών. Κατ΄ αρχήν έγινε ποινικοποίηση όλων εκείνων των πράξεων που στρέφονται με κάθε μέσο και τρόπο στην ασφάλεια των αερομεταφορών καθώς ακόμη και των προθέσεων διάπραξής των, ενώ παράλληλα δόθηκαν λύσεις σε πλείστα νομικά προβλήματα όσον αφορά επί της εθνικότητας του αεροσκάφους, του δράστη, και των αρμοδιοτήτων των χωρών στον εναέριο χώρο των οποίων εκδηλώθηκε αεροπορικό αδίκημα. Επίσης για πρώτη φορά με τη σύμβαση αυτή αναγνωρίστηκαν αστυνομικές εξουσίες αλλά και ασυλίες των πιλότων των αεροσκαφών στα οποία εκδηλώθηκαν έκνομες πράξεις.

Σημειώσεις
----------

* Ειδικότερα η εφαρμογή αυτής της σύμβασης αφορά διεθνείς μεταφορές και όχι τόσο σε πράξεις που συμβαίνουν εντός εθνικού χώρου κράτους σε αεροσκάφος εσωτερικών μεταφορών ίδιας εθνικότητας.
* Την Σύμβαση του Τόκιο φέρονται σήμερα να έχουν επικυρώσει 185 κράτη και Οργανισμοί. Η Ελλάδα επικύρωσε τη σύμβαση αυτή το 1971 με τον **Ν.Δ. 734/1971**.
* Συνέχεια της παραπάνω διεθνούς σύμβασης ακολούθησαν η Σύμβαση της Χάγης το 1970, και η Σύμβαση του Μόντρεαλ το 1971.

Εξωτερικοί σύνδεσμοι
--------------------

* Convention text in English (UN website).
* Convention text in French (UN website).
* Convention text in Spanish (UN website).
* Contracting States and dates of ratification (ICAO website).
* UN summary of Convention.
* ICAO Legal Bureau - Treaty Collection
* *International Conventions on Terrorism* (UK Foreign and Commonwealth Office)
* *Council of Europe Convention on the Prevention of Terrorism* (UK Foreign and Commonwealth Office)
* Nuclear Threat Initiative - *Inventory of International Nonproliferation Organizations & Regimes*
***Το εγκώμιο της σκιάς*** (ιαπωνικά: 陰翳礼讃) είναι δοκίμιο πάνω στην ιαπωνική αισθητική, του Ιάπωνα συγγραφέα Τζουνιτσίρο Τανιζάκι.

Το δοκίμιο μεταφράστηκε στα αγγλικά από τους φοιτητές ιαπωνικής φιλολογίας Τόμας Χάρπερ και Έντουαρντ Σαϊντενστίκερ. Το 2017, κυκλοφόρησε και δεύτερη μετάφραση από τον Γκρέγκορι Σταρ.

Στα ελληνικά, *Το εγκώμιο της σκιάς* έχει μεταφραστεί από τον Παναγιώτη Ευαγγελίδη και κυκλοφόρησε το 1995 από τις εκδόσεις Άγρα.

Θέματα
------

Το δοκίμιο αποτελείται από 16 ενότητες που συζητούν την παραδοσιακή ιαπωνική αισθητική σε αντίθεση με την αλλαγή. Οι συγκρίσεις του φωτός με το σκοτάδι χρησιμοποιούνται για να αντιπαραβάλουν τον δυτικό και τον ασιατικό πολιτισμό. Η Δύση, στην προσπάθειά της για πρόοδο, παρουσιάζεται να αναζητά συνεχώς φως και διαύγεια, ενώ οι λεπτές και υποτονικές μορφές της τέχνης και της λογοτεχνίας της Ανατολικής Ασίας θεωρούνται από τον Τανιζάκι ότι αντιπροσωπεύουν μια εκτίμηση της σκιάς και της λεπτότητας, στενά συνδεδεμένη με την παραδοσιακή ιαπωνική έννοια του *σάμπι*. Εκτός από την αντίθεση φωτός και σκιάς, ο Τανιζάκι εξετάζει περαιτέρω τους πολυεπίπεδους τόνους διαφόρων ειδών σκιών και τη δύναμή τους να αντανακλούν υλικά χαμηλής γυαλάδας όπως χρυσοκέντημα, πατίνα και θολά κρύσταλλα. Επιπλέον, διακρίνει τις αξίες της λάμψης και της λάμψης.

Το κείμενο του δοκιμίου παρουσιάζει προσωπικές σκέψεις πάνω σε διάφορα θέματα όπως για παράδειγμα η αρχιτεκτονική, η χειροτεχνία, το φαγητό, τα καλλυντικά και πολλά άλλα. Ο Τανιζάκι εξερευνά δίνοντας σημασία στη λεπτομέρεια στοιχεία όπως ο χώρος στο εσωτερικό των κτηρίων, οι μοναστηριακές τουαλέτες και άλλα. Το εν λόγω δοκίμιο δρα ως κλασική περιγραφή της αντίθεσης ανάμεσα στις σκιές των ιαπωνικών εσωτερικών χώρων και του εκτυφλωτικού φωτός της σύγχρονης εποχής.

Πολιτισμικές σημειώσεις
-----------------------

Οι παρατηρήσεις του Τανιζάκι περιλαμβάνουν πολιτισμικές σημειώσεις για θέματα όπως η τέχνη και η χειροτεχνία, η χαρτοποιία και το ιαπωνικό δωμάτιο. Δίνεται επίσης μια συνταγή για το ασυνήθιστο πιάτο σούσι, ενώ αναφέρονται και πολλά ιστορικά μέρη και ναοί, καθώς και περίφημα εστιατόρια και έθιμα όπως η «παρατήρηση της σελήνης» (*τσουκίμι*).

Άτομα που αναφέρονται
---------------------

Μεταξύ των ιστορικών και σύγχρονων ατόμων που αναφέρονται στο δοκίμιο είναι τα εξής: 

* Νατσούμε Σοσέκι, μυθιστοριογράφος
* Σαΐτο Ριόκου, ποιητής
* Βούδας και Κομφούκιος
* Κόνγκο Ιουάο, ηθοποιός του θεάτρου Νο
* Μπάικο, ηθοποιός
* Τακεμπάγια Σανεχίκο, πρόεδρος του εκδοτικού οίκου Kaizō (ο οποίος είχε εκδώσει το προηγούμενο μυθιστόρημα του συγγραφέα)
* Άλμπερτ ΑΪνστάιν, επιστήμονας

Παραπομπές
----------

1. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 29 Νοεμβρίου 2021.
2. ↑  Jun'ichirō Tanizaki (1933). *In Praise of Shadows*.
**Σύμπλεγμα** ονομάζεται το σύνολο συνειρμών ή παρορμήσεων που συνδέονται ασυνείδητα από το άτομο με ένα συγκεκριμένο θέμα και επηρεάζουν τη συμπεριφορά του. Ορίζεται ως ένα είδος νεύρωσης, το οποίο αναγκάζει το άτομο σε διαφορετική από τη φυσιολογική συμπεριφορά. Ο όρος χρησιμοποιήθηκε για πρώτη φορά από τον ψυχολόγο Καρλ Γιουνγκ, μαθητή του Σίγκμουντ Φρόυντ. Χρησιμοποιείται κυρίως από την ψυχολογία βάθους. Γνωστά συμπλέγματα είναι το Οιδιπόδειο σύμπλεγμα, το σύμπλεγμα της Ηλέκτρας, το σύμπλεγμα ανωτερότητας ή κατωτερότητας. Στην καθημερινή γλώσσα χρησιμοποιείται και ο ξένος όρος **κόμπλεξ**.

  


|  |  |
| --- | --- |
|  | *Αυτό το σχετικό με την ψυχολογία λήμμα χρειάζεται επέκταση. Μπορείτε να βοηθήσετε επεκτείνοντάς το*. |